R. B. Kitaj
R. B. Kitaj (sic fere semper appellatus; nomine pleno Ronald Brooks Kitaj []) fuit pictor Americanus et Anglus.

Natus est, nomine Ronald Brooks, matre e familia Iudaica Russica orta, die 29 Octobris 1932 in oppido Chagrin Falls Ohii. Cognomen vitrici Gualteri Kitaj, Iudaei refugi Vindobonensis, assumpsit. Annum duodevigesimum agens, domo relicto, nauta factus est. Uxore iam ducta, filium Lemuele mox geniturus, artibus studuit apud academiam Vindobonensem, institutum Cooper Neo-Eboracense, scholam Ruskin Oxoniae in urbe (ubi discipulus fit Edgari Wind artium historici) necnon Regale Collegium Artium Londiniense. Ibi annis 1959–1961 contubernales Davidem Hockney, Derek Boshier, Petrum Phillips, Allen Jones, Patricium Caulfield cognovit necnon philosophum Ricardum Wollheim. Londinii deinde habitans pictor fit haud obscurus artiumque professor apud scholam Slade necnon alibi. 

Uxore anno 1969 manu sua mortua, pictricem Alexandram Fisher ab anno 1971 adiutricem denuo anno 1983 in matrimonium duxit. Angelopoli in California mortem sibi conscivit die 21 Octobris 2007.

Bibliographia 
 Tim Adams, "R. B. Kitaj: an obsession with revenge" in The Guardian (10 Februarii 2013)
 Dalya Alberge, "'No-talents': Artist RB Kitaj takes revenge on critics from beyond the grave" in The Guardian (15 Augusti 2017)
 James Aulich, John Lynch, edd., Critical Kitaj: Essays on the Work of R.B. Kitaj. Mancunii: Manchester University Press, 2000 
 Nina Darnton, "An American Artist Displeases the English Cousins" in New York Times (24 Octobris 1994)
 Stuart Jeffries, "'I make art-love'" in The Guardian (6 Februarii 2002)
 Paul Levy, "Lavishing Attention on Kitaj’s Work" in Wall Street Journal (17–18 Iunii 1994)
 Maev Kennedy, "Personal gallery from Kitaj's kitchen wall goes on sale" cum pinacotheca in The Guardian (21 Decembris 2007)
 François Sergent, "Le Tableau vengeur de Kitaj" in Libération (19 Iunii 1997)

Nexus externi 
 Anna Vira Figenschou, Dialogue of Revenge (dissertatio. Asloae, 2003)
 Antony Lerman, "British Society and the ‘Tate War’"

Nati 1932
Mortui 2007
Homines qui sibi mortem consciverunt
Pictores Civitatum Foederatarum
Pictores Angliae
Incolae Ohii
Incolae Californiae
Alumni Scholae Artium Ruskin
Alumni Academiae Bellarum Artium Vindobonensis
Alumni Unionis Cooper
Alumni Regalis Collegii Artium
Professores Scholae Slade